નિયમો મુજબ જે વ્યક્તિની નિમણૂક એડમિનિસ્ટ્રેટર તરીકે થાય તે વ્યક્તિની સ્વતંત્ર નિર્ણય લેવાની ક્ષમતા અને નિષ્પક્ષતા સામે કોઈપણ શંકા જન્મે તેવી કોઈ જ વ્યક્તિને આ પદ પર નિયુક્ત નહીં કરાય. એડમિનિસ્ટ્રેટરની નિમણૂકમાં હિતના ટકરાવનો મુદ્દો આવે તો રિકવરી ઓફિસર નિર્ણય કરશે. સેબીએ નોંધ્યું છે કે એડમિનિસ્ટ્રેટરે બોર્ડને ખાતરી આપવાની રહેશે કે ડિફોલ્ટર, ડિરેક્ટરો, પ્રમોટરો, મહત્ત્વના મેનેજરિયલ પદ પર રહેલા લોકો અને ગ્રુપની કોઈ કંપની સાથે તેમના કોઈપણ પ્રકારે હિતના ટકરાવ(કોન્ફ્લિક્ટ ઓફ ઈન્ટરેસ્ટ) નથી.